CELEX: 52010PC0022
Language: lt
Date: 2010-02-03
Title: Pasiūlymas Tarybos sprendimas dėl Sąjungos pozicijos, kuri bus priimta ES ir Serbijos laikinajame komitete, dėl jo darbo tvarkos taisyklių, įskaitant kompetenciją, ir ES bei Serbijos pakomitečių struktūros

Svarbus teisinis pranešimas

|

52010PC0022

Pasiūlymas Tarybos sprendimas dėl Sąjungos pozicijos, kuri bus priimta ES ir Serbijos laikinajame komitete, dėl jo darbo tvarkos taisyklių, įskaitant kompetenciją, ir ES bei Serbijos pakomitečių struktūros  /* KOM/2010/0022 galutinis - NLE 2010/0013 */  

	[pic] | EUROPOS KOMISIJA |Briuselis, 2010.2.3KOM(2010)22 galutinis2010/0013 (NLE)PasiūlymasTARYBOS SPRENDIMASdėl Sąjungos pozicijos, kuri bus priimta ES ir Serbijos laikinajame komitete, dėl jo darbo tvarkos taisyklių, įskaitant kompetenciją, ir ES bei Serbijos pakomitečių struktūrosAIŠKINAMASIS MEMORANDUMAS2008 m. balandžio 29 d. pasirašytas Europos Bendrijų bei jų valstybių narių ir Serbijos Respublikos stabilizacijos ir asociacijos susitarimas (toliau – SAS). Jis įsigalios antro mėnesio pirmą dieną po tos dienos, kurią Šalys praneš viena kitai, kad buvo baigtos atitinkamos ratifikavimo procedūros.Tą pačią dieną pasirašytas Europos bendrijos ir Serbijos Respublikos laikinasis susitarimas (toliau – LS), kad būtų sudarytos sąlygos anksti pradėti taikyti Stabilizacijos ir asociacijos susitarimo (SAS) nuostatas dėl prekybos ir su prekyba susijusias nuostatas, įsigalios 2010 m. vasario 1 d.LS 42 straipsniu įsteigiamas Laikinasis komitetas, kuris prižiūrės Susitarimo įgyvendinimą. Kaip nurodyta LS 43 straipsnyje, šis komitetas turi priimti savo darbo tvarkos taisykles. Kad komiteto veikla būtų sklandi, pageidautina šias darbo tvarkos taisykles priimti pirmame posėdyje.Siūlomose darbo tvarkos taisyklėse nustatomos Laikinojo komiteto pareigos ir praktika, kurios jis turės laikytis pagal LS, ir pirmiausiai atsižvelgiama į tai, kad pagal Susitarimą komitetui buvo suteiktos sprendimų priėmimo galios. Darbo tvarkos taisyklėse taip pat numatomas konkrečių pakomitečių steigimas, kaip nustatyta LS 45 straipsnyje. Komisija siūlo racionalizuoti pakomitečių struktūrą, apribojant jų skaičių iki penkių, kad jie apimtų skirtingas sritis, kaip nurodyta aiškinamojo memorandumo priede. Į LS neįtrauktos Stabilizacijos ir asociacijos susitarimo sritys toliau bus svarstomos vykstant intensyviam nuolatiniam dialogui[1], kol įsigalios Stabilizacijos ir asociacijos susitarimas.Sąjungos poziciją Laikinajame komitete dėl Laikinojo komiteto darbo tvarkos taisyklių priėmimo nustato Taryba atsižvelgdama į Komisijos pasiūlymą.Todėl Tarybai siūloma patvirtinti pridedamą pasiūlymą.Aiškinamojo memorandumo priedasE S IR SERBIJOS LAIKINOJO SUSITARIMO DėL PREKYBOS IR SU PREKYBA SUSIJUSIų REIKALųPAKOMITEčIų STRUKTūRAPakomitečių pavadinimai | Sritys | LS (SAS) nuorodos |Prekyba, pramonė, muitai, mokesčiai ir bendradarbiavimas su kitomis šalimis kandidatėmis | Laisvas prekių judėjimas Pramonės produktai Komerciniai klausimai Mokesčiai Kilmės taisyklės Administracinė pagalba muitinės reikalų srityje Bendradarbiavimas su kitomis šalimis kandidatėmis Kiti klausimai, susiję su LS III antraštine dalimi | 3 str. (18 str.) 4–8 str. (19–23 str.), 19–23 str. (34–48 str.) 22–23 str. (37–38 str.) 29 str. (44 str.), 3 protokolas 41 str. (99 str.), 5 protokolas 52 str. (17 str.) 36 ir 37 str. (69 ir 71 str.) |Žemės ūkis, žuvininkystė, maisto sauga, veterinarija ir fitosanitarija | Žemės ūkio produktai lato sensu Žemės ūkio produktai stricto sensu Žuvininkystės produktai Perdirbti žemės ūkio produktai Vynas ir spiritiniai gėrimai Žemės ūkio bei žuvininkystės produktų ir maisto produktų geografinių nuorodų apsauga, išskyrus vyną ir spiritą | 9 str., 11 str. 1 dalis, 12 str. 1 dalis, 16 str., 17 str. 1 dalis, 20 ir 21 str. (24 str., 26 str. 1 dalis, 27 str. 1 dalis, 31 str., 32 str. 1 dalis, 35 ir 36 str.) 11 str. 2–4 dalys, 12 str. 2 dalis ir 17 str. 2 ir 3 dalys (26 str. 2–4 dalys, 27 str. 2 dalis ir 32 str. 2 ir 3 dalys) 14 ir 15 str. (29 ir 30 str.) 10 str. (25 str.), 1 protokolas 13 str. (28 str.), 2 protokolas 18 str. (33 str.) |Vidaus rinka ir konkurencija | Konkurencija Valstybės pagalba plieno pramonei Intelektinė, pramoninė ir komercinė nuosavybė | 38 ir 39 str. (73 ir 74 str.) 38 str. 8 dalis (73 str. 8 dalis), 4 protokolas 40 str. (75 str.) |Ekonominiai bei finansiniai klausimai ir statistika | Kapitalo judėjimas ir mokėjimai | 35 str., 38 str. 7 dalies b punktas (62 str., 73 str. 7 dalies b punktas) |Transportas | Vežimas tranzitu | 34 str. (61 str. 1 dalis, 4 protokolas, 3 str. a ir b punktai, 11 str. 2, 3 ir 5 dalys, 19 str. 1 ir 2 dalys, 21 str. 1 dalis ir 2 dalies d punktas). |2010/0013 (NLE)PasiūlymasTARYBOS SPRENDIMASdėl Sąjungos pozicijos, kuri bus priimta ES ir Serbijos laikinajame komitete, dėl jo darbo tvarkos taisyklių, įskaitant kompetenciją, ir ES bei Serbijos pakomitečių struktūrosEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,atsižvelgdama į Komisijos pasiūlymą,kadangi:1.  Europos bendrijos ir Serbijos Respublikos laikinasis susitarimas dėl prekybos ir su prekyba susijusių reikalų[2] (toliau – Laikinasis susitarimas), pasirašytas 2008 m. balandžio 29 d., įsigaliojo 2010 m. vasario 1 d.2.  Laikinojo susitarimo 43 straipsnio antroje pastraipoje numatyta, kad Laikinasis komitetas priima savo darbo tvarkos taisykles.3.  Laikinojo susitarimo 45 straipsnyje numatyta, kad Laikinasis komitetas gali nuspręsti įsteigti pakomitečius.4.  Pakomitečių paskirtis, sudėtis, kompetencija ir struktūra turėtų būti nustatyti Laikinojo komiteto darbo tvarkos taisyklėse.5.  Sąjunga turėtų nustatyti poziciją dėl darbo tvarkos taisyklių priėmimo, kurios ji laikysis Laikinajame komitete,PRIĖMĖ ŠĮ SPRENDIMĄ:Vienintelis straipsnisPozicija, kurios Sąjunga laikysis Europos bendrijos ir Serbijos Respublikos laikinojo susitarimo dėl prekybos ir su prekyba susijusių reikalų 43 straipsnyje nurodytame Laikinajame komitete, grindžiama prie šio sprendimo pridedamu Laikinojo komiteto sprendimo projektu.Priimta Briuselyje ...Tarybos varduPirmininkas …PRIEDASE S IR SERBIJOS LAIKINOJO KOMITETO SPRENDIMAS NR. 1/200.. DėL JO DARBO TVARKOS TAISYKLIų, įSKAITANT KOMPETENCIJą, IR ES BEI SERBIJOS PAKOMITEčIų STRUKTūROSE S IR SERBIJOS LAIKINASIS KOMITETAS,atsižvelgdamas į Europos bendrijos ir Serbijos Respublikos laikinąjį susitarimą dėl prekybos ir su prekyba susijusių reikalų (toliau – Laikinasis susitarimas), pasirašytą 2008 m. balandžio 29 d., ypač į jo 43 straipsnį,NUSPRENDĖ:1 straipsnisPirmininkavimasLaikinajam komitetui pakaitomis kas 12 mėnesių pirmininkauja Europos Komisijos atstovas Europos Sąjungos (toliau – Sąjunga) vardu ir Serbijos Respublikos Vyriausybės atstovas. Tačiau pirmasis laikotarpis prasideda pirmojo Laikinojo komiteto posėdžio dieną, o baigiasi tų pačių metų gruodžio 31 d.2 straipsnisPosėdžiaiLaikinasis komitetas Šalių susitarimu posėdžiauja reguliariai kartą per metus Briuselyje arba Belgrade. Neeiliniai Laikinojo komiteto posėdžiai gali būti šaukiami abipusiu sutarimu bet kurios Šalies prašymu.Posėdžius šaukia pirmininkas.Jeigu nesusitariama kitaip, Laikinojo komiteto posėdžiai yra uždari.3 straipsnisDelegacijaPrieš kiekvieną posėdį pirmininkui pranešama apie numatomą kiekvienos Šalies delegacijos sudėtį.Laikinojo komiteto posėdžiuose stebėtojo teisėmis gali dalyvauti Europos investicijų banko (EIB) atstovas, jeigu į darbotvarkę įtraukti su EIB susiję klausimai.Laikinasis komitetas į savo posėdžius gali pasikviesti asmenis, kurie nėra jo nariai ir kurie suteiktų informacijos konkrečiais klausimais.Sąjungos valstybėms narėms pranešama apie Laikinojo komiteto posėdžius.4 straipsnisSekretoriatasEuropos Komisijos pareigūnas ir Serbijos Respublikos pareigūnas kartu eina Laikinojo komiteto sekretorių pareigas.5 straipsnisKorespondencijaVisa Laikinojo komiteto pirmininko gaunama ir siunčiama korespondencija perduodama abiem sekretoriams. Abu sekretoriai užtikrina, kad korespondencija, prireikus, būtų perduota atitinkamiems jų atstovams Laikinajame komitete.6 straipsnisPosėdžių darbotvarkė6.  Pirmininkas ir sekretoriai parengia kiekvieno posėdžio preliminarią darbotvarkę ne vėliau kaip prieš 15 darbo dienų iki posėdžio pradžios.Į preliminarią darbotvarkę įtraukiami klausimai, dėl kurių įtraukimo sekretoriai gavo prašymą ne vėliau kaip prieš 21 darbo dieną iki posėdžio pradžios, tačiau klausimai į preliminarią darbotvarkę neįtraukiami, jeigu iki preliminarios darbotvarkės išsiuntimo dienos sekretoriai negauna juos pagrindžiančių dokumentų.Laikinasis komitetas darbotvarkę tvirtina kiekvieno posėdžio pradžioje. Į preliminarią darbotvarkę neįtraukti klausimai gali būti įtraukti į darbotvarkę, jeigu abi Šalys dėl to susitaria.7.  Siekdamas atsižvelgti į konkretaus atvejo aplinkybes, pirmininkas gali sutrumpinti šio straipsnio 1 dalyje nurodytus terminus, jeigu abi Šalys tam pritaria.7 straipsnisProtokolaiKiekvieno Laikinojo komiteto posėdžio protokolo projektą rengia posėdį organizuojanti Šalis. Jame nurodomi priimti sprendimai ir rekomendacijos bei priimtos išvados. Protokolo projektas pateikiamas Laikinajam komitetui patvirtinti per du mėnesius po posėdžio. Patvirtinus protokolą, jį pasirašo pirmininkas bei abu sekretoriai ir kiekviena Šalis saugo po vieną originalo egzempliorių. Protokolo kopija siunčiama visiems šio sprendimo 5 straipsnyje nurodytiems adresatams.8 straipsnisKlausimų svarstymasLaikinasis komitetas priima sprendimus ir teikia rekomendacijas abipusiu Šalių sutarimu.Tuo metu, kai nevyksta posėdžiai, Laikinasis komitetas gali priimti sprendimus arba teikti rekomendacijas taikydamas rašytinę procedūrą, jeigu abi Šalys taip susitaria.Laikinojo komiteto sprendimai ir rekomendacijos pagal Laikinojo susitarimo 45 straipsnį vadinami atitinkamai „sprendimu“ ir „rekomendacija“, šalia nurodomas jų eilės numeris, priėmimo data ir pateikiamas dalyko aprašymas.Laikinojo komiteto sprendimus ir rekomendacijas pasirašo pirmininkas, o jų autentiškumą patvirtina abu sekretoriai.Laikinojo komiteto priimtus sprendimus Šalys skelbia savo atitinkamuose oficialiuosiuose leidiniuose. Kiekviena Šalis gali spręsti, ar skelbti bet kurį kitą Laikinojo komiteto priimtą aktą.9 straipsnisKalbosLaikinojo komiteto oficialiosios kalbos yra abiejų Šalių oficialiosios kalbos.Jeigu nenusprendžiama kitaip, Laikinasis komitetas, svarstydamas klausimus, remiasi tomis kalbomis parengtais dokumentais.10 straipsnisIšlaidosSąjunga ir Serbijos Respublika padengia savo dalyvavimo Laikinojo komiteto ir pakomitečių posėdžiuose išlaidas: personalo, kelionių bei pragyvenimo ir pašto bei telekomunikacijų išlaidas.Posėdžio metu patirtas vertimo žodžiu ir raštu bei dokumentų dauginimo išlaidas, taip pat bet kurias kitas su praktiniu posėdžio organizavimu susijusias išlaidas, padengia posėdį organizuojanti Šalis.11 straipsnisPakomitečiaiPakomitečių, įsteigtų padėti Laikinajam komitetui atlikti savo pareigas, kompetencija ir struktūra nustatyti šio sprendimo priede.Pakomitečius sudaro abiejų Šalių atstovai. Joms pagal 1 straipsnį pakaitomis pirmininkauja abi Šalys.Pakomitečiai yra pavaldūs Laikinajam komitetui, kuriam jie po kiekvieno posėdžio pateikia ataskaitą. Jie nepriima sprendimų, bet gali teikti rekomendacijas Laikinajam komitetui.Laikinasis komitetas gali nuspręsti nutraukti bet kurio įsteigto pakomitečio veiklą, pakeisti pakomitečių kompetenciją arba sukurti naujus pakomitečius, kad šie padėtų jam atlikti savo pareigas.PriimtaLaikinojo komiteto varduPirmininkasPRIEDASE S BEI SERBIJOS PAKOMITEčIų KOMPETENCIJA IR STRUKTūRA1. Sudėtis ir pirmininkavimasPagal darbo tvarkos taisyklių 11 straipsnio antrą pastraipą pakomitečius sudaro Europos Komisijos atstovai ir Serbijos Respublikos (toliau – Serbijos) Vyriausybės atstovai. Jiems pagal darbo tvarkos taisyklių 1 straipsnį pakaitomis pirmininkauja abi šalys. Valstybėms narėms pranešama apie pakomitečių posėdžius.2. SekretoriatasEuropos Komisijos pareigūnas ir Serbijos Vyriausybės pareigūnas kartu eina kiekvieno iš pakomitečių sekretorių pareigas.Visi su pakomitečiais susiję pranešimai perduodami atitinkamų pakomitečių sekretoriams.3. PosėdžiaiPakomitečiai posėdžiauja reguliariai kartą per metus ir kai tai yra būtina atsižvelgiant į aplinkybes, jeigu abi Šalys tam pritaria. Visi pakomitečio posėdžiai vyksta abiejų Šalių sutartu laiku sutartoje vietoje.Jeigu abi Šalys sutinka, pakomitečiai į savo posėdžius gali pasikviesti ekspertus, kad šie suteiktų konkrečios informacijos.4. Nagrinėjami dalykaiPakomitečiuose nagrinėjami toliau pateikiamame daugiadalykės pakomitečių struktūros sąraše išvardytų sričių klausimai. Nagrinėjant visus konkrečių sričių klausimus, vertinamas Laikinojo susitarimo ir Europos partnerystės įgyvendinimas, pasirengimas įgyvendinti Stabilizacijos ir asociacijos susitarimą bei pažanga derinant, įgyvendinant ir vykdant teisės aktus. Pakomitečiai nagrinėja visas jų atitinkamose srityse galinčias kilti problemas ir siūlo galimus sprendimo būdus.Be to, pakomitečiuose toliau aiškinamas acquis communautaire ir vertinama pažanga, kurią Serbija padarė siekdama atitikties acquis pagal Laikinuoju susitarimu prisiimtus įsipareigojimus.5. ProtokolaiKiekvieno pakomitečio posėdžio protokolo projektas parengiamas per du mėnesius po posėdžio. Abiem Šalims patvirtinus protokolą, pakomitečio sekretoriai perduoda jo kopiją Laikinojo komiteto sekretoriams.6. ViešumasJeigu nenusprendžiama kitaip, pakomitečių posėdžiai yra uždari.7. Pakomitečių struktūra1) Prekybos, pramonės, muitų, mokesčių ir bendradarbiavimo su kitomis šalimis kandidatėmis pakomitetis (LS 3, 4–8 str., 19–33 str., 36, 37, 41, 52 str.);2) Žemės ūkio ir žuvininkystės, maisto saugos, veterinarijos ir fitosanitarijos pakomitetis (LS 9, 10 str. 11 str. 2–4 dalys, 12 str. 2 dalis, 13–18 str., 21, 27 str.);3) Vidaus rinkos ir konkurencijos pakomitetis (LS 35, 37, 38 str. kartu su 5 protokolu, 39, 40 str.);4) Ekonominių bei finansinių klausimų ir statistikos pakomitetis (LS 35 str., 38 str. 7 dalies b punktas);5) Transporto pakomitetis (LS 34 str.).[1] Kaip aprašyta Komisijos komunikate dėl Serbijos ir Juodkalnijos pasirengimo derėtis su Europos Sąjunga dėl Stabilizacijos ir asociacijos susitarimo, COM (2005) 476 galutinis.[2] OL L ..., 2007 ... ..., p. ... .